
Nr. 138222 /15.07.2026        


[bookmark: _Hlk205204590] Direcţia Generală de Asistenţă Socială şi Protecţia Copilului a Judeţului Suceava, în temeiul art. 502 alin.(1) lit.c, ale art.506 alin.(1) lit.b, alin.(2) – alin.(5), alin.(8), alin.(8¹), alin.(9) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, anunță demararea procedurii de transfer la cerere, pentru ocuparea următoarelor funcții publice de execuție vacante, pe perioadă nedeterminată, cu normă întreagă de 8 ore/zi, 40 de ore/ săptămână:
- consilier, clasa I, grad profesional principal la Compartimentul management de caz persoane adulte cu dizabilități și persoane vârstnice aflate în sistem rezidențial;
- consilier, clasa I, grad profesional superior la Compartimentul buget și ordonanţări;
- consilier juridic, clasa I, grad profesional principal și consilier juridic, clasa I, grad profesional asistent la Compartimentul juridic și contencios;
- consilier, clasa I, grad profesional superior la Compartimentul financiar – contabil.
Precizăm că, transferul la cerere se face la solicitarea funcționarului public, cu aprobarea directorului executiv al Direcţiei Generale de Asistenţă Socială şi Protecţia Copilului a Judeţului Suceava, în care urmează să-și desfășoare activitatea funcționarul public, precum și a conducătorului autorității sau instituției publice în care își desfășoară activitatea funcționarul public (conform art.XXII alin.(8) din Legea nr. 141/2025).
În situația aprobării transferului funcționarului public declarat admis, Direcţia Generală de Asistenţă Socială şi Protecţia Copilului a Judeţului Suceava, înștiințează cu celeritate autoritatea sau instituția publică în care își desfășoară activitatea funcționarul public admis, despre aprobarea cererii de transfer.
Data de la care operează transferul la cerere nu poate depăși 30 de zile calendaristice de la data emiterii actului administrativ.
Procedura de selecție în cazul transferului la cerere cuprinde următoarele etape succesive:
· selecția dosarelor de înscriere, în cadrul căreia comisia de selecție are obligația de a selecta dosarele depuse de candidați pe baza îndeplinirii condițiilor de participare;
· interviul, în cadrul căreia se testează abilitățile, aptitudinile și motivația candidaților. Proba interviu va putea fi susținută doar de către solicitanții declarați admiși la etapa selecției.
[bookmark: _Hlk205204528]Condițiile de ocupare prin transfer la cerere sunt următoarele:
1. consilier, clasa I, grad profesional principal la Compartimentul management de caz persoane adulte cu dizabilități și persoane vârstnice aflate în sistem rezidențial:
·  diplomă de licenţă în domeniul asistenţă socială, psihologie, sociologie sau echivalentă, cu experienţă de minimum 2 ani în domeniul serviciilor sociale, sau este asistent social cu studii de licenţă cu un an vechime sau este absolvent cu diplomă de licenţă în domeniul juridic, medical, economic, al ştiinţelor administrative sau echivalentă, cu experienţă de minimum 5 ani în domeniul serviciilor sociale;
· să aibă calitatea de funcționar public cel puțin în gradul profesional principal;
· vechime în specialitatea studiilor necesare ocupării funcţiei publice: minim 5 ani.
· să nu aibă o sancțiune disciplinară aplicată, care nu a fost radiată, în condițiile legii.
2. consilier, clasa I, grad profesional superior la Compartimentul buget și ordonanţări:
- studii universitare de licenţă absolvite cu diplomă de licenţă sau echivalentă; domeniul de stiință: știinte economice;
- să aibă calitatea de funcționar public în gradul profesional superior;
· vechime în specialitatea studiilor necesare ocupării funcţiei publice: minim 7 ani
- să nu aibă o sancțiune disciplinară aplicată, care nu a fost radiată, în condițiile legii.
3. consilier juridic, clasa I, grad profesional principal la Compartimentul juridic și contencios:
- studii universitare de licenţă absolvite cu diplomă de licenţă sau echivalentă; domeniul de stiință: știinte juridice;
- să aibă calitatea de funcționar public în funcția publică de consilier juridic, cel puțin în gradul profesional principal;
· vechime în specialitatea studiilor necesare ocupării funcţiei publice: minim 5 ani
· să nu aibă o sancțiune disciplinară aplicată, care nu a fost radiată, în condițiile legii.
4. consilier juridic, clasa I, grad profesional asistent la Compartimentul juridic și contencios:
- studii universitare de licenţă absolvite cu diplomă de licenţă sau echivalentă; domeniul de stiință: știinte juridice;
- să aibă calitatea de funcționar public în funcția publică de consilier juridic, cel puțin în gradul profesional asistent;
· vechime în specialitatea studiilor necesare ocupării funcţiei publice: minim 1 an
· să nu aibă o sancțiune disciplinară aplicată, care nu a fost radiată, în condițiile legii.
5. consilier, clasa I, grad profesional superior la Compartimentul financiar – contabil.
- studii universitare de licenţă absolvite cu diplomă de licenţă sau echivalentă; domeniul de stiință: știinte economice;
- să aibă calitatea de funcționar public în gradul profesional superior;
· vechime în specialitatea studiilor necesare ocupării funcţiei publice: minim 7 ani
· să nu aibă o sancțiune disciplinară aplicată, care nu a fost radiată, în condițiile legii.
Documente necesare în vederea realizării transferului la cerere sunt următoarele:
a) cererea de transfer conform modelului atașat;  
b) adeverință eliberată de la locul de muncă, care certifică statutul de funcționar public, gradul profesional și funcția deținută și situația cazierului administrativ;
c) copia actului de identitate; 
d) copii ale diplomelor de studii, certificatelor şi altor documente care atestă efectuarea unor specializări şi perfecționări, raportat la cerințele din fişa postului vacant;
 e) copia carnetului de muncă şi a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției publice; 
f) adeverinţa medicală care atestă starea de sănătate corespunzătoare, eliberată cu cel mult 6 luni anterior demarării etapei de selecție, de către medicul de familie al candidatului şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare
h) acordul privind prelucrarea datelor cu caracter personal, conform modelului atașat.
Documentele se pot depune personal de către candidat, se pot transmite prin intermediul unui serviciu de curierat sau se pot transmite în format electronic, la adresa de e-mail: office@dpcsv.ro. 
Dosarelor transmise de candidați la adresa de e-mail indicată în anunțul de transfer, după terminarea programului de lucru al DGASPC Suceava, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul este considerat ca fiind depus în termen. Documentele care constituie dosarul se depun în copie, cu obligația candidatului de a prezenta secretarului comisiei de selecție originalele acestor documente, spre a fi certificate pentru conformitate cu originalul, până cel târziu la data desfășurării probei interviului, sub sancțiunea nesusținerii interviului. 
[bookmark: _Hlk205204071]În termen de maximum 5 zile lucrătoare de la data publicării anunțului,  respectiv până la data de 23.07.2026 (inclusiv), ora 16.00, persoanele interesate depun la registratura DGASPC Suceava documentele necesare transferului.
În termen de o zi lucrătoare de la data expirării perioadei de depunere a cererilor de transfer, comisia de selecție are obligaţia de a verifica cererile și documentele aferente.
Rezultatele verificării îndeplinirii de către candidați a condițiilor de transfer pe baza documentelor depuse, se face prin afișare la sediul DGASPC Suceava  și  pe pagina de internet office@dpcsv.ro la Secțiunea “Anunțuri”, cu mențiunea „admis” sau „respins” cu motivul respingerii, după caz. Rezultatul etapei de selecție a dosarelor de înscriere nu se poate contesta.
La interviu vor putea participa doar candidații declarați admiși la verificarea condițiilor de realizare a transferului la cerere.
[bookmark: _Hlk205204252]Interviul va avea loc la data.19.08.2026, ora 11.00 la sediul  Direcţiei Generale de Asistenţă Socială şi Protecţia Copilului a Judeţului Suceava, b-dul George Enescu nr.16.
Punctajele obținute de fiecare candidat cu mențiunea “admis” sau “respins” se publică pe pagina de internet a instituției în maxim o zi lucrătoare de la data susținerii interviului.
Punctajul și rezultatul interviului nu sunt supuse contestației.


[bookmark: _Hlk205205361]BIBLIOGRAFIE/TEMATICA
pentru funcția publică de execuție vacantă de consilier, clasa I, grad profesional principal la Compartimentul management de caz persoane adulte cu dizabilități și persoane vârstnice aflate în sistem rezidențial

1. Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare; 
Cu tematica: Partea a VI-a/Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice:
Titlul II Statutul funcţionarilor publici:  Cap. I, Cap. II, Cap. V, Cap.VI 
2. Ordinul Ministerului Muncii, Familiei, Tineretului şi Solidarităţii Sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi, cu modificările și completările ulterioare;
3. Ordinul Ministerului Muncii şi Justiţiei Sociale nr. 1218/2019 pentru aprobarea Standardelor specifice minime obligatorii de calitate privind aplicarea metodei managementului de caz în protecţia persoanelor adulte cu dizabilităţi;
4. Legea nr.448/2006 republicată privind protecţia şi promovarea drepturilor persoanelor cu handicap, cu modificările și completările ulterioare.


BIBLIOGRAFIE/TEMATICA
pentru funcția publică de execuție vacantă de consilier clasa I, grad profesional superior la Compartimentul buget-ordonanțări 

1. Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare; 
Cu tematica: Partea a VI-a/Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice:
Titlul II Statutul funcţionarilor publici:  Cap. I, Cap. II, Cap. V. 
2. Legea privind finanţele publice nr. 500/2002, cu modificările și completările ulterioare;
3. Ordinul Ministerului Finanţelor nr. 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare, cu modificările și completările ulterioare.



BIBLIOGRAFIE/TEMATICA
pentru funcțiile publice de execuție vacante de consilier juridic, clasa I, grad profesional principal și consilier juridic, clasa I, grad profesional  asistent la Compartimentul juridic și contencios


1. Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 
Cu tematica: Partea I – Dispoziții generale; Partea a III-a – Administrația publică locală; 
Partea a VI-a – Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice (Titlul I și Titlul II). 
2. Legea nr. 272/2004 privind protecția și promovarea drepturilor copilului, republicată, cu modificările și completările ulterioare. 
3. Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare. 
4. Legea nr. 287/2009 privind Codul civil, republicată, cu modificările și completările ulterioare
Cu tematica: 
Cartea I – Despre persoane; Cartea a II-a – Despre familie; Cartea a III-a – Despre bunuri (dispoziții generale); Cartea a V-a – Despre obligații (dispoziții generale). 
5. Legea nr. 134/2010 privind Codul de procedură civilă, republicată, cu modificările și completările ulterioare
Cu tematica: Principiile fundamentale ale procesului civil; Competența instanțelor judecătorești; Judecata în primă instanță; Căile de atac; Executarea silită (dispoziții generale). 




BIBLIOGRAFIE/TEMATICA
pentru funcția publică de execuție vacantă de consilier clasa I, grad profesional superior la Compartimentul financiar – contabil


1. Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare; 
Cu tematica: Partea a VI-a/Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice:
Titlul II Statutul funcţionarilor publici:  Cap. I, Cap. II, Cap. V. 
2. Legea contabilităţii republicată nr. 82/1991, cu modificările și completările ulterioare;
3. Ordinul Ministerului Finanţelor nr. 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare, cu modificările și completările ulterioare.





Candidaţii vor avea în vedere la studierea actelor normative din bibliografie inclusiv republicările, modificările şi completările acestora.


Atribuții stabilite în fișa postului, pentru funcția publică de consilier, clasa I, grad profesional principal la Compartimentul management de caz persoane adulte cu dizabilități și persoane vârstnice aflate în sistem rezidențial:

· îndeplinește atribuțiile de manager de caz,  în conformitate cu prevederile Ordinului nr. 1218/2019 din 9 august 2019 pentru aprobarea Standardelor specifice minime obligatorii de calitate privind aplicarea metodei managementului de caz în protecţia persoanelor adulte cu dizabilităţi;
· completează dosarul de caz în conformitate cu prevederile legale în vigoare și cu cerințele standardului de calitate;
· coordonează echipa multidisciplinară pentru cazurile al căror management îl asigură, urmărind, în același timp, intervențiile particularizate pentru fiecare beneficiar, ținând cont de evaluarea nevoilor specifice ale acestuia;
· consemnează rezultatele evaluării în Raportul de evaluare a beneficiarului și a contextului său de viață, cu respectarea cerințelelor minime ale standardului de calitate;
· organizează și coordonează ședințe de caz în care, împreună cu membrii echipei implicate, se asigură că beneficiile, activitățile și serviciile recomandate răspund nevoilor reale și priorităților beneficiarului;
· completează Fișa de identificare a riscurilor pentru fiecare beneficiar în parte;
· participă la întocmirea Planul personalizat pentru persoanele adulte cu dizabilități din cadrul centrului rezidențial, verificând dacă obiectivele și activitățile propuse răspund nevoilor beneficiarilor;
· întocmește Planul de acțiuni, în care  stabilește acțiune, termene pentru acoperirea necesităților imediate ale beneficiarului, identificate prin evaluare. Managerul de caz completează ”Nu este cazul” în situația în care nu a identificat astfel de necesități;
· colaborează cu  membrii echipei multidisciplinare din centrele rezidențiale pe întreg procesul de furnizare a serviciilor sociale către beneficiari;
· inițiază întâlniri lunare cu membrii echipei multidisciplinare în vederea analizării evoluției/situației/progreselor beneficiarilor, completând concluziile în fișa de monitorizare;
· urmărește creșterea abilităților de viață independentă pentru beneficiari și întocmește lunar un raport de activitate, respectâmd cerințele minime ale standardului de calitate, pe care îl transmite, până în data de 5 a lunii următoare, în atenția conducerii DGASPC;
· întocmește minute ale  întâlnirilor de lucru și notele de informare/sesizare, pe care le atașează la dosarul de caz al fiecărui beneficiar;
· analizează chetionarele de satisfacție completate de către beneficiari anual, în cazul transferului în alt serviciu și în situația închiderii cazului;
· urmărirește și evaluează permanent situația beneficiarului pentru a se asigura realizarea obiectivelor pe termen scurt, mediu și lung stabilite;
· monitorizează lunar evoluția situației beneficiarului aflat în sistem rezidențial, în cadrul întâlnirii de lucru cu personalul implicat, și completează Fișa de monitorizare;
· urmărește periodic realizarea obiectivelor stabilite pentru fiecare beneficiar;
· închide cazul în condiții reglementate de actele normative în vigoare, întocmind Raportul de închidere a cazului, respectând cerințele minime ale standardului de calitate;.
· cunoaște și respectă drepturile beneficiarilor și asigură securitatea datelor și a informațiilor gestionate în aplicarea metodei managementului de caz;
· cunoaște și aplică managementul situațiilor de risc;
· cunoaște și respectă procedura privind protecția împotriva torturii și tratamentelor crude, inumane sau degradante;
· cunoaște și aplică procedura privind protecția împotriva neglijării, exploatării, violenței și abuzului;
1. colaborează cu Serviciile de asistenţă socială ale consiliilor locale, ONG-uri, alte organisme şi organizaţii cu atribuţii în domeniul protecţiei persoanelor cu dizabilităţi;
1. menţine o permanentă legătură informală cu serviciile similare sau conexe din cadrul DGASPC Suceava ;
1. asigură confidenţialitatea datelor obţinute pe linie de serviciu ;
1. respectă permanent etica şi deontologia în relaţiile cu personalul şi beneficiarii ;
1. respectă statutul funcţionarilor publici;
1. participă la cursuri de informare şi perfecţionare în domeniul asistenţei sociale și a managementului de caz;
1. ia parte la şedinţele de lucru cu personalul angajat al DGASPC Suceava în vederea optimizării activităţii din domeniul asistenţei sociale;
1. respectă aplicarea standardelor calităţii;
1. pune în aplicare procedurile standardizate;
1. evaluează și reevaluează periodic, în colaborare cu membrii echipei multidisciplinare,efectele tuturor acțiunilor destinate persoanei cu dizabilități,progresele sau alte aspecte legate de îngrijire,abilitare și reabilitare sau incluziune socială și propune măsuri de limitare/diversificare,îmbunătățire;propune/solicită, la nevoie și după caz,colaborarea cu alți specialiști din afara echipei;



Atribuții stabilite în fișa postului, pentru funcția publică de consilier, clasa I, grad profesional superior la Compartimentul buget și ordonanţări:

· urmăreşte execuţia bugetului de venituri şi cheltuieli al Direcţiei Generale de Asistenţă Socială şi Protecţia Copilului a Judeţului Suceava asigurând respectarea  limitelor maxime a creditelor bugetare;
· execută modificările ce intervin în structura bugetului de venituri şi cheltuieli, ca urmare a aprobării unor acte normative;
· întocmește situația privind contul de execuție a sumelor defalcate din T.V.A.;
· transmiterea electronica a rapoartelor și accesul la funcționalitatea Sistemului national de raportare – Forexebug prin accesarea site-ului Ministerului Finantelor Publice, prin „Punctul Unic de Acces”- Sistemul National de raportare – Forexebug, conform ordinului 517/13.04.2016;
· introduce spre validare bugetul de venituri și cheltuieli și efectuează recepțiile aferente către Ministerului Finantelor Publice, prin „Punctul Unic de Acces”- Sistemul National de raportare – Forexebug;
· întocmește deschiderile de credite în cadrul normelor și creditelor aprobate, pe titluri de cheltuieli, colaborând în acest sens cu serviciile și birourile de specialitate, ținând la zi evidența creditelor dschise și confruntând-o periodic cu Trezoreria;
· organizează, coordonează și redactează formularele pentru încheierea situațiilor financiare trimestriale, pentru bugetul local de venituri și cheltuieli;
· întocmește formularul Anexa 7 – “ Contul de execuție ” al instituției publice   pentru bugetul local – în Sistemul Integrat pentru Contabilitate (SICO);
· urmărește periodic corelația între creditele aprobate prin buget, nivelul dispozițiilor de repartizare și cel al plăților;
· urmărește ținerea la zi a evidenței creditelor aprobate pe capitole, subcapitole, articole și alineate, în vederea acoperirii la finanțare a cheltuielilor aprobate , potrivit bugetului aprobat;
· participă la fundamentarea și elaborarea la termenul stabilit, a bugetului de venituri și cheltuieli al Direcției Generale de Asistență Socială și Protecția Copilului;
· întocmește evidența bugetară centralizată pe subcapitole bugetare;
· conform OMFP 1792/2002, întocmește evidența:
                   - propunere de angajare a unei cheltuieli ( anexa 1 );
                   - angajament bugetar individual ( anexa 2 );
                   - ordonanțare la plată ( anexa 3 );
· participă la efectuarea situațiilor lunare;
· urmărește evidența “Ordonanțărilor de plată” și a  “Angajamentelor bugetare și legale” în baza prevederilor Ordinului ministrului finanțelor publice nr. 1792/2002, cu modificările și completările ulterioare;
· evidențierea creditelor deschise pe capitole și titluri și confruntarea periodică a evidenței cu Trezoreria;
· întocmește documentația necesară pentru virările de credite și modificarea creditelor la activitățile finanțate prin bugetul Direcției Generale de Asistență Socială și Protecția Copilului a Județului Suceava;
· întocmește documentația privind influențele aprobate prin legea rectificativă și repartizarea acestora pe capitole, titluri, articole și alineate;
· întocmește situații statistice și rapoarte de analiză, prevăzute de actele normative;
· întocmirea lunară a contului de execuție a plăților bugetare;
· ține evidența detaliată a veniturilor și cheltuielilor aprobate prin buget, pe fiecare serviciu specializat de protecție a copilului;
· asigura evidența creditelor bugetare aprobate în exercițiul bugetar curent, precum și a modificărilor intervenite pe parcursul exercițiului bugetar curent, cu ajutorul contului 8060 ”Credite bugetare aprobate”;
· asigură evidența angajamentelor bugetare cu ajutorul contului 8066 ” Angajamente bugetare ”;
· compară datele din conturile 8060 ”Credite bugetare aprobate” și 8066 ” Angajamente bugetare ” și determinarea creditelor bugetare disponibile care pot fi angajate;
· asigură evidența angajamentelor legale cu ajutorul contului 8067 “Angajamente legale”
· elaborează documentațiile privind bugetul de venituri și cheluieli și defalcarea pe capitole, titluri, articole și alineate;
· ține evidenta contului de sponsorizari pe capitole si alineate întocmind propunerile de majorare a bugetului de venituri si cheltuieli pe subcapitole si alineate bugetare în baza contractelor încheiate conform destinaţiei;
· întocmeşte lunar „Situaţia privind monitorizarea cheltuielilor de personal” Sistemul Integrat pentru    Contabilitate (SICO);
· întocmeşte  anual „Situaţia privind repartizarea pe luni cheltuielilor de personal aprobate la începutul  anului”
· participă activ la analiza şi  dezbaterea problemelor generale ale activitaţii, în vederea îmbunataţirii acesteia ;
· se preocupă de adoptarea în permanenţă a unui comportament în măsură să  promoveze imaginea şi interesele instituţiei;
-   cunoaște și respectă ROI-ul, Regulamentul de Organizare și Funcționare a Unității, Codul etic, precum și Statutul Funcționarului Public;
· respectă programul de lucru şi foloseşte integral timpul de muncă pentru îndeplinirea atribuţiilor de serviciu;
· se preocupă de  ridicarea nivelului profesional în vederea realizării atribuţiilor de serviciu;
· va respecta aplicarea standardelor calităţii;
· va respecta legislaţia în vigoare pe linie de Prevenire şi Stingere a Incendiilor  şi a Protecţiei Civile;
· va respecta normele de protecţie a muncii, potrivit legislaţiei;  
· îşi  desfăşoară activitatea potrivit procedurilor standardizate existente  la nivelul instituţiei;
· se preocupă de  apărarea şi buna gospodărire a bunurilor proprietatea instituţiei, participă activ la analiza şi dezbaterea problemelor generale ale activităţii în vederea îmbunătăţirii acesteia; 
· va adopta o comportare corectă, va promova raporturi de întrajutorare cu ceilalţi salariaţi, va combate orice fel de manifestări necorespunzătoare;
· se interzice consumul de băuturi alcoolice şi a altor droguri în timpul programului de lucru şi în unitate, se interzice sustragerea de bunuri aparţinând  unităţii precum şi agresarea verbală şi fizică a persoanelor cu handicap, manifestări ce se sancţionează cu destituirea din funcţia publică;
· asigură arhivarea documentelor contabile specifice compartimentului cu respectarea confidențialității datelor și documentelor;
· asigură confidențialitatea datelor pe care se gestionează la nivelul compartimentului, care nu sunt destinate publicității prin mass – media.


Atribuții stabilite în fișa postului, pentru funcția publică de consilier juridic, clasa I, grad profesional principal: 
A. Reprezentarea și apărarea intereselor instituției
· Reprezintă instituția în fața instanțelor judecătorești de toate gradele, a organelor de urmărire penală, organelor de executare silită, autorităților administrației publice, organelor cu atribuții jurisdicționale și a altor instituții, în baza delegației emise de directorul executiv.
· Analizează și stabilește strategia juridică și procesuală în litigiile repartizate, ținând seama de legislația incidentă, practica instanțelor și jurisprudența relevantă.
· Redactează cereri de chemare în judecată, întâmpinări, cereri reconvenționale, apeluri, recursuri, contestații, concluzii scrise, excepții procesuale și orice alte acte procedurale necesare apărării intereselor instituției.
· Susține cauza în fața instanțelor și formulează concluzii orale și scrise.
· Monitorizează permanent dosarele aflate pe rolul instanțelor și informează conducerea asupra stadiului acestora.
· Evaluează riscurile juridice generate de litigiile aflate pe rol și formulează propuneri pentru diminuarea acestora.
· Coordonează pregătirea documentației necesare reprezentării instituției în cauzele complexe și acordă sprijin profesional consilierilor juridici cu grad profesional inferior.
· Asigură punerea în executare a hotărârilor judecătorești și verifică legalitatea actelor de executare.
B. Asistență și consultanță juridică
· Elaborează opinii juridice complexe și puncte de vedere privind aplicarea și interpretarea legislației.
· Acordă consultanță juridică directorului executiv, conducerii și compartimentelor din cadrul instituției.
· Avizează pentru legalitate proiectele de dispoziții, decizii, contracte, convenții, protocoale, regulamente și alte acte administrative.
· Analizează implicațiile juridice ale proiectelor și formulează propuneri de modificare în vederea respectării legislației.
· Participă la soluționarea problemelor juridice complexe apărute în activitatea instituției.
· Asigură consultanță juridică privind aplicarea legislației funcției publice, legislației muncii și a actelor normative specifice domeniului de activitate.
C. Activitate de avizare, redactare și analiză juridică
· Elaborează și avizează acte administrative și juridice cu grad ridicat de complexitate.
· Verifică legalitatea documentelor care stau la baza emiterii actelor administrative.
· Redactează proiecte de hotărâri, dispoziții, decizii, contracte, acorduri, protocoale și alte acte juridice.
· Analizează proiectele de acte normative și formulează observații și propuneri motivate.
· Întocmește note juridice, informări, referate și rapoarte privind aspectele juridice supuse analizei conducerii.
· Participă la elaborarea procedurilor interne și a regulamentelor instituției.
D. Relația cu instituțiile judiciare și alte autorități
· Menține relația profesională cu instanțele de judecată, parchetele, executorii judecătorești, instituțiile administrației publice și celelalte autorități competente.
· Participă la întâlniri de lucru, conciliere, mediere și consultări juridice în numele instituției.
· Reprezintă instituția în cadrul procedurilor administrative și jurisdicționale repartizate.
E. Activitate de documentare și perfecționare profesională
· Monitorizează permanent modificările legislative și jurisprudența relevantă.
· Elaborează sinteze legislative și materiale de informare pentru conducerea instituției și compartimentele de specialitate.
· Identifică riscurile generate de modificările legislative și propune măsuri pentru conformarea instituției.
· Participă la programe de perfecționare profesională și urmărește dezvoltarea continuă a competențelor juridice.
F. Activități privind resursele umane
· Acordă consultanță juridică privind raporturile de serviciu ale funcționarilor publici și raporturile de muncă ale personalului contractual.
· Avizează actele administrative privind numirea, promovarea, modificarea, suspendarea și încetarea raporturilor de serviciu sau de muncă.
· Participă la procedurile privind cercetarea disciplinară, evaluarea profesională, concursurile de recrutare și promovare, reorganizarea instituției și alte activități specifice resurselor umane.
· Oferă sprijin juridic în soluționarea conflictelor individuale și colective de muncă.
G. Coordonare profesională
· Oferă îndrumare metodologică și sprijin profesional consilierilor juridici debutanți și asistenți.
· Verifică, la solicitarea șefului serviciului, lucrările juridice întocmite de personalul cu experiență profesională redusă.
· Participă la elaborarea practicii unitare în cadrul compartimentului juridic.
· Propune măsuri pentru îmbunătățirea activității juridice și reducerea riscurilor litigioase.
H. Respectarea procedurilor interne și a normelor legale
· Respectă prevederile Regulamentului de Organizare și Funcționare, ale Regulamentului Intern și ale procedurilor operaționale.
· Respectă prevederile privind protecția datelor cu caracter personal (GDPR).
· Respectă normele privind securitatea și sănătatea în muncă, apărarea împotriva incendiilor și protecția mediului.
· Utilizează timpul de lucru exclusiv pentru îndeplinirea atribuțiilor de serviciu.
I. Etică profesională
· Manifestă imparțialitate, independență profesională, integritate și confidențialitate în exercitarea atribuțiilor.
· Promovează imaginea și interesele instituției.
· Contribuie la prevenirea riscurilor juridice și la creșterea calității actului administrativ.
J. Alte atribuții
· Îndeplinește orice alte atribuții cu caracter juridic dispuse de directorul executiv sau de șeful Serviciului Juridic, Contencios și Resurse Umane, în limitele competențelor conferite de lege.

Atribuții stabilite în fișa postului, pentru funcția publică de consilier juridic, clasa I, grad profesional asistent la Compartimentul juridic și contencios:

A. Reprezentarea și apărarea intereselor instituției
· Reprezintă instituția în fața instanțelor judecătorești și a altor organe cu atribuții jurisdicționale, în baza delegației emise de directorul executiv, în cauzele repartizate.
· Întocmește proiecte de cereri de chemare în judecată, întâmpinări, concluzii scrise, apeluri, recursuri, contestații și alte acte procedurale necesare desfășurării activității de reprezentare.
· Participă la pregătirea documentației necesare susținerii cauzelor aflate pe rolul instanțelor de judecată.
· Urmărește termenele de judecată și gestionează evidența dosarelor repartizate.
· Informează șeful serviciului asupra stadiului cauzelor și asupra măsurilor care se impun.
· Participă la punerea în executare a hotărârilor judecătorești și la întocmirea documentației aferente executării acestora.
· Colaborează cu ceilalți consilieri juridici pentru soluționarea lucrărilor repartizate și își desfășoară activitatea sub coordonarea șefului serviciului.
B. Asistență și consultanță juridică
· Întocmește proiecte de opinii juridice și puncte de vedere privind aplicarea legislației în domeniile de activitate ale instituției.
· Acordă consultanță juridică compartimentelor instituției, în limita competențelor și a lucrărilor repartizate.
· Participă la verificarea și avizarea pentru legalitate a proiectelor de acte administrative, contracte, convenții, protocoale și alte documente.
· Analizează implicațiile juridice ale documentelor repartizate și formulează propuneri pentru respectarea legislației.
· Participă la soluționarea problemelor juridice curente ale instituției.
· Asigură sprijin juridic în aplicarea legislației funcției publice, legislației muncii și a actelor normative incidente.
C. Activitate de avizare, redactare și analiză juridică
· Redactează proiecte de acte administrative și juridice repartizate.
· Verifică documentele care stau la baza emiterii actelor administrative.
· Întocmește proiecte de dispoziții, decizii, contracte, acorduri, protocoale și alte acte juridice.
· Participă la analiza proiectelor de acte normative și formulează observații în limita competențelor.
· Întocmește note, informări, referate și rapoarte juridice.
· Participă la elaborarea și actualizarea procedurilor interne.
D. Relația cu instituțiile judiciare și alte autorități
· Menține relația de lucru cu instanțele de judecată, parchetele, executorii judecătorești și celelalte autorități competente pentru lucrările repartizate.
· Participă la întâlniri de lucru și consultări juridice la solicitarea conducerii sau a șefului serviciului.
· Reprezintă instituția în procedurile administrative și jurisdicționale repartizate.
E. Activitate de documentare și perfecționare profesională
· Monitorizează modificările legislative și jurisprudența relevantă domeniului de activitate.
· Întocmește materiale de documentare și informare juridică pentru compartiment.
· Participă la programe de perfecționare profesională și urmărește dezvoltarea continuă a competențelor.
F. Activități privind resursele umane
· Participă la întocmirea documentației privind raporturile de serviciu și raporturile de muncă.
· Contribuie la elaborarea proiectelor de acte administrative privind personalul.
· Participă la activitățile privind concursurile, promovările, evaluarea profesională și cercetarea disciplinară, în limita atribuțiilor repartizate.
· Asigură sprijin juridic în aplicarea legislației specifice resurselor umane.
G. Activitate profesională
· Colaborează cu ceilalți consilieri juridici și cu compartimentele instituției pentru soluționarea lucrărilor repartizate.
· Solicită îndrumare de specialitate pentru cauzele cu grad ridicat de complexitate.
· Participă la aplicarea practicii unitare în cadrul compartimentului juridic.
· Formulează propuneri pentru îmbunătățirea activității compartimentului.
H. Respectarea procedurilor interne și a normelor legale
· Respectă prevederile Regulamentului de Organizare și Funcționare, ale Regulamentului Intern și ale procedurilor operaționale.
· Respectă prevederile privind protecția datelor cu caracter personal (GDPR).
· Respectă normele privind securitatea și sănătatea în muncă, apărarea împotriva incendiilor și protecția mediului.
· Utilizează timpul de lucru exclusiv pentru îndeplinirea atribuțiilor de serviciu.
I. Etică profesională
· Manifestă imparțialitate, integritate, profesionalism și confidențialitate în exercitarea atribuțiilor.
· Promovează imaginea și interesele instituției.
· Contribuie la creșterea calității actului administrativ și la prevenirea riscurilor juridice.
J. Alte atribuții
- Îndeplinește orice alte atribuții cu caracter juridic dispuse de directorul executiv sau de șeful Serviciului Juridic, Contencios și Resurse Umane, în limitele competențelor conferite de lege



Atribuții stabilite în fișa postului, pentru funcția publică de consilier, clasa I, grad profesional superior la Compartimentul financiar – contabil:

· înregistrează în contabilitate, cronologic şi sistematic, potrivit planurilor de conturi şi normelor metodologice emise de  Ministerul Finanţelor, toate operaţiunile  patrimoniale, în conturi sintetice şi analitice;
· întocmeste jurnale analitice și OPME-uri pentru plăți bunuri și servicii, cheltuieli de personal, salariile, contribuții, impozit ale angajaților,
· se ocupa cu evidența gestionara, tehnic-operativa ca parte a evidentei economice, contribuie la reflectarea și controlul existentei valorilor materiale și a mijloacelor fixe apartinând domeniului public și privat a centrelor din subordinea Direcției de Asistență Socială și Protecția Copilului și a aparatului propriu al institutiei.                                                                      
· asigură baza de date necesară efectuării inventarierilor periodice și anuale prin furnizarea datelor scriptice pe locuri de  folosință a valorilor materiale și a mijloacelor fixe ;
· propune măsurile necesare pentru aplicarea corecta a reglementarilor în domeniul contabilității de gestiune și evidența patrimoniului;
· opereaza casările obiectelor de inventar,a  mijloacelor fixe la sediul central cât si cele aflate în folosintă la centrele aflate in subordinea directie.     
· asigura evidenta carburantilor și întocmește notele contabile referitoare la consumurile bonurilor valorice la D.G.A.S.P.C. Suceava;
· asigură și răspunde de întocmirea, circulatia și păstrarea documentelor justificative care stau la baza întocmirii notelor contabile cu privire la cheltuielile de personal;
· asigură plata la termen a sumelor care constituie obligatia institutiei fata de bugetul de stat, bugetul asigurarilor sociale, bugetele fondurilor speciale, si alte obligatii fata de terti;
· verifică ordinele de deplasare, stabileste si răspunde de sumele cuvenite pentru deplasarile cu masina personala sau cu mijloace de transport in comun;
· verifică si stabileste sumele cuvenite pentru transportul personalului de specialitate la si de la locul de munca , conform procedurii întocmite în acest sens;
· întocmește și actualiează contractele de garantie materiala ale gestionarilor;
· întocmește si actualizează dispozitia privind comisiile de recepție și gestionarilor instituției,
· urmărește recuperarea debitelor constatate,  datorate de angajații institutiei  (fosti angajati si actuali);
· asigură întocmirea, circulatța și păstrarea documentelor justificative care stau la baza înregistrarilor în evidența gestionară , verifica documentele care stau la baza intrarilor si iesirilor din patrimoniu privind gestiunea instituției si le opereaza în evidenta contabilă;
· asigura primirea si verificarea extraselor de cont cu documentele însotitoare privind operatiunile efectuate , exactitatea datelor inscrise in extrase cu cele din documentele insotitoare privind încasarile din contributii asistati, încasarile privind contributia parintilor pentru copiii institutionalizati , încasarile  din alte activitati, și  sume de mandat (salarii neridicate, drepturi cu caracter social neridicate, garantii de participare licitatii, etc) ; donații și sponsorizări; 
· asigură virarea sumelor încasate, în termen de trei zile , în conturile de venituri ale ordonatorului principal de credite ( Consiliul Județean Suceava) ; 
· urmărește sumele reprezentând mandate întoarse, încasate în contul  Sume de mandat, și virează sumele necuvenite în contul privind Plăți ani precedenți) ; 
· este autorizata sa semneze ordinele de plata privind plata cheltuielilor de personal, bunuri si servicii, transferuri si capital;
· întocmeşte trimestrial si ori de cate ori este situaţii cu privire la costul mediu pe beneficiar, aflaţi în centre precum şi situaţii privind sume cheltuite; 
· trimestrial întocmeşte şi centralizează situaţii premergătoare situaţiilor financiare;
· în toate situatiile privind operatiunile analitice verifica si urmăreste ca toate documentele sa poarte viza de aprobare a persoanei împuternicite ori desemnata prin dispozitia conducatorului unitatii ori dispoziții legale de reprezentare;
· întocmeste note si rapoarte referitoare la activitatea desfasurată.
· răspunde de completarea conform destinatiei și în mod ordonat la registrele de contabilitate și de păstrarea acestora și a documentelor justificative care stau la baza înregistrarilor în contabilitate privind cheltuielile materiale precum si reconstituirea in termen de 30 zile de la constatare a documentelor pierdute ,sustrase sau distruse.
· asigură ca înscrierea datelor în documentele justificative şi registrele contabile, făcute manual, să fie lizibile, nefiind admise ştersături, răzături, modificări sau alte asemenea procedee, precum şi lăsarea de spaţii libere între operaţiunile înscrise în acestea;
· se preocupă de arhivarea corecta a documentelor, cunoasterea la zi a legislatiei, înregistrarea rezultatelor inventarierii, cunoasterea componentei soldurilor si reflectarea realitatii soldurilor, respectarea stricta a termenelorde efectuare a lucrarilor;
· participă la organizarea şi perfecţionarea sistemului informaţional, aplică măsurile de raţionalizare şi simplificare a lucrărilor de evidenţă contabilă şi de automatizare a prelucrării datelor ;
· asigura confidentialitatea datelor pe care le gestioneaza la nivelul compartimentului, care nu sunt destinate publicitatii prin mass-media.
· îndeplineşte orice alte atribuţii prevăzute de lege sau sarcini stabilite de către conducerea instituţiei
· cunoașterea și respectarea ROF-ului, ROI-ului instituției si cunoasterea prevederilor codului etic.


Candidaţii se vor prezenta la data, locul şi ora stabilite pentru examinare, având asupra lor un act de identitate în termen de valabilitate.
	Relații suplimentare se pot obține de la Serviciul juridic, contencios și resurse umane din cadrul Direcţiei Generale de Asistenţă Socială şi Protecţia Copilului a Judeţului Suceava, persoana de contact Anton Nicoleta, consilier, clasa I, grad profesional superior la Compartimentul resurse umane.









                               

































[bookmark: _Hlk148626474]                                                                                                                                 Aprob,                                                                                                                              
                                                                                                          DIRECTOR EXECUTIV,

                                                                                                            ...................................



CERERE PENTRU TRANSFER


Domnule Director executiv,

          

Subsemnatul/a................................domiciliat/ă ……………………………….. în ............................. posesoare/posesor al CI seria..............nr............., angajat/ă în prezent în cadrul........................................ pe funcția publică/contractuală de.............................formulez prezenta cerere, în vederea realizării transferului la cerere (se menționează situația aplicabilă) pe funcția publică/contractuală de ........................... din cadrul …………………………………………………… (denumirea structurii) – DGASPC Suceava, cu respectarea dispozițiilor art.502 alin. (1) lit.c), art.506 alin. (1) lit.b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare. 
Anexez prezentei următoarele documente: 

__________________________________ 

_________________________________ 

__________________________________

__________________________________ 

_________________________________ 

__________________________________









Data...................................                                                   Semnătura.................................










                                                                                                                                    




Acord privind prelucrarea datelor cu caracter personal



Subsemnatul/a...................................... domiciliat/ă în.........................................................., cu adresa de e-mail ............................, sunt de acord ca datele mele cu caracter personal să fie prelucrate de DGASPC Suceava, în scopul derulării procedurii de transfer la cerere, pentru organizarea căreia a fost publicat anunțul din data de................................. și pentru care am calitatea de candidat, cu respectarea prevederilor Legii nr. 363/2018 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau al executării pedepselor, măsurilor educative și de siguranță, precum și privind libera circulație a acestor date și ale Regulamentului Parlamentului European și al Consiliului Uniunii Europene nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.





 (
Data,
)                                                                       Semnătură,

